โดนสุนัขกัดได้ 5 วันแล้วค่ะแต่ยังไม่ฉีดวัคซีน วันที่ 4 มีไข้ กินยาแล้วดีขึ้นจะเป็นพิษสุนัขบ้าไหมค่ะ
สวัสดีค่ะ หากโดนสุนัขกัดจนเกิดบาดแผล ก็ย่อมมีโอกาสเสี่ยงที่จะติดเชื้อพิษสุนัขบ้าได้ ดังนั้น หากไม่ใช่สุนัขที่เลี้ยงเอง หรือไม่ได้เห็นสุนัขตัวนั้นอีก ก็ควรรีบไปฉีดวัคซีนป้องกันพิษสุนัขบ้าและเซรุ่ม (อิมมูโนโกลบูลิน) ซึ่งสามารถที่จะยังไปฉีดได้ทันอยู่ค่ะ เพราะระยะฟักตัวของโรคพิษสุนัขบ้า โดนส่วนใหญ่จะใช้เวลานานเป็นเดือนค่ะสำหรับอาการไข้ที่เกิดขึ้น ไม่น่าใช่อาการของโรคพิษสุนัขบ้า เพราะระยะฟักตัวของโรคจะใช้เวลานานเป็นเดือนดังกล่าวไป ดังนั้น อาการไข้ น่าจะเกิดจากสาเหตุอื่นๆ เช่น อาจเกิดจากการติดเชื้อที่แผลที่โดนกัด เป็นไข้หวัด ไข้เลือดออก เป็นต้น ดังนั้น หากแผลที่โดนกัดอักเสบติดเชื้อ หรือมีไข้ติดต่อกันหลายวัน หรือมีอาการผิดปกติอื่นๆ ก็ควรไปพบแพทย์เพื่อตรวจรักษาค่ะ ในเบื้องต้น ก็ให้ดื่มน้ำเปล่ามากๆ และทานยาลดไข้เมื่อมีไข้ นอนพักผ่อนให้เพียงพอค่ะนอกจากโรคพิษสุนัขบ้าแล้ว การถูกสุนัขกัดอาจเสี่ยงต่อการติดเชื้อบาดทะยัก ดังนั้น ควรแีดวัคซีนบาดทะยักกระตุ้นด้วยค่ะ หากยังไม่เคยได้ฉีดกระตุ้นในช่วง 5 ปีที่ผ่านมา